కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
​ఈ సినిమాలు.. చిరు కెరీర్ మెరుపులు!
ఇండస్ట్రీ హిట్లు, వసూళ్ల వండర్లు, 100,175 డేస్ పిక్చర్లు...
TNN | Updated:
Aug 22, 2017, 03:19PM IST
​ఈ సినిమాలు.. చిరు కెరీర్ మెరుపులు!
పైన ఉన్న దేవతలంతా ఆకాశంలోని ఒక తారను భూమ్మీదకు పంపి &lsquo;చిరంజీవి&rsquo;గా జీవించమని దీవించి పంపారు... ఆ తారే MEGASTARగా వెలుగొందుతోంది... ఇంతకన్నా ఏం చెప్పగలం ఆయన గురించి! అలాంటి మెగాస్టార్ చిరు పుట్టిన రోజు నేడు. తెలుగు సినీ ప్రేక్షకులను అలరించడానికే జన్మించిన మెగాస్టార్.. ఎలాంటి సినీ నేపథ్యం లేకుండా, స్వయం కఈషితో ఎదిగి వచ్చాడు. ప్రేక్షకుల గుండెల్లో సుస్థిర స్థానాన్ని సంపాదించుకున్నాడు. ఈ సారి చిరంజీవి పుట్టిన రోజుకు మరో ప్రత్యేకత ఏమిటంటే.. ఇండస్ట్రీలో ఆయన తన ప్రస్థానంలో 40 సంవత్సరాలను పూర్తి చేసుకోవడం. మరి ఈ ప్రస్థానంలో కొన్ని కీలకమైన మలుపులున్నాయి. ఒక్కో సినిమా చిరు కెరీర్ ను ఒక్కో మలుపు తిప్పింది. ఎక్కడా వెనక్కు చూసుకోవాల్సిన అవసరం లేకుండా సాగిన ఆ ప్రస్థానంలో మేలి మలుపులైన సినిమాలు ఏవంటే...
Visit Site
Recommended byColombia
పునాదిరాళ్లు : ఈ సినిమా టైటిల్ చిరంజీవి కెరీర్ కు జస్టిఫికేషన్ గా నిలిచింది. మెగాస్టార్ తొలి సినిమాగా, స్వయంకృషితో ఎదిగిన స్టార్ హీరో కెరీర్ కు పునాదిరాయిగా నిలిచింది ఈ సినిమా. ఇందులో మెగాస్టార్ మహానటి సావిత్రితో స్క్రీన్ షేర్ చేసుకున్నారు. ఈ సినిమా చిరు ఫస్ట్ సినిమానే అయినప్పటికీ మొదట విడుదల అయ్యింది మాత్రం &lsquo;ప్రాణం ఖరీదు&rsquo;
ఖైదీ: పునాదిరాళ్లు కు తర్వాత, ఖైదీకి ముందు.. మధ్యలో చిరంజీవి చాలా సినిమాలు చేశాడు. వాటిల్లో &lsquo;ఇంట్లో రామయ్య వీధిలో కృష్ణయ్య&rsquo; &lsquo;అభిలాష&rsquo; వంటి హీరోగా నటించిన సినిమాలు, విలన్ గా నటించిన &lsquo;పున్నమినాగు, కొత్త అల్లుడు, ఇది కథ కాదు&rsquo;సినిమాలు, &lsquo;మనవూరి పాండవులు, మంచు పల్లకి&rsquo; వంటి మల్టీస్టారర్ సినిమాలున్నాయి. నెగిటివ్ రోల్లో కనిపించినా, మల్టీ స్టారర్ లో మెరిసినా.. సోలో హీరోగా నటించినా.. ప్రతి సినిమాతోనూ చిరంజీవి తన ప్రత్యేకతను తను నిరూపించుకొంటూ వచ్చాడు. అందుకు దక్కిన ప్రతిఫలమే &lsquo;ఖైదీ&rsquo;. ఏ. కోదండరామిరెడ్డి దర్శకత్వంలో రూపొందిన ఈ సినిమా అప్పటి వరకూ ఉన్న ఇండస్ట్రీ రికార్డులను తుడిచిపెట్టింది. చిరంజీవిని స్టార్ హీరోగా నిలబెట్టింది. ఇప్పటికీ తెలుగు చలన చిత్ర చరిత్రలో వన్ ఆఫ్ ద బెస్ట్ గా నిలిచిపోయింది.
పసివాడి ప్రాణం: ఇండస్ట్రీలో ఇంకా సీనియర్ హీరోలు పోటీలో ఉన్నా, వాళ్లు కూడా మాస్ ఎంటర్ టైనర్లను చేస్తున్నా.. &lsquo;చిరంజీవి నంబర్ వన్&rsquo; అనిపించిన సినిమా ఇది. మలయాళంలో సూపర్ హిట్ అయిన మమ్ముట్టీ సినిమా ఒకదానికి రీమేక్ &lsquo;పసివాడి ప్రాణం&rsquo;. కోదండరామిరెడ్డి దర్శకత్వంలో రూపొందిన ఈ సినిమా సంచలన విజయం సొంతం చేసుకుంది. థ్రిల్లింగ్ ఎంటర్ టైనర్ గా నిలిచింది.
స్వయంకృషి, రుద్రవీణ: ఒకవైపు యాంగ్రీ యంగ్ మ్యాన్ గా ఒక్కొక్క సినిమాతో తన ఫ్యాన్ ఫాలోయింగ్ ను పెంచుకుంటూ కూడా సమాజహితాన్ని కోరే సినిమాలు, అభినందనలను అందుకునే సినిమాలను చేయడం ఆపలేదు మెగాస్టార్. కే విశ్వనాథ్ దర్శకత్వంలో రూపొందిన స్వయంకృషి, కే బాలచందర్ దర్శకత్వంలో రూపొందిన రుద్రవీణ సినిమాలే అందుకు రుజువు. కమర్షియల్ కోణాని పక్కన పెట్టి రూపొందించిన ఈ సినిమాలు చిరంజీవిలోని నటుడిని గొప్ప రీతిన ఆవిష్కరించాయి.
ఘరానామొగుడు: నంబర్ వన్ హీరోగా చిరంజీవి కెరీర్ ఉన్నతదశలో ఉండగా వచ్చిన సినిమా, అంత వరకూ చిరంజీవితో సహా టాలీవుడ్ హీరోలు స్థాపించిన రికార్డులన్నింటినీ బ్రేక్ చేసిన సినిమా. ఔట్ అండ్ ఔట్ ఎంటర్ టైనర్ ఘరానామొగుడు. కే రాఘవేంద్రరావు దర్శకత్వంలో వచ్చిన ఈ సినిమా సినీ వినోదానికి నిర్వచనం ఇచ్చింది. ఇండస్ట్రీ హిట్ గా నిలిచింది.
హిట్లర్: మెగాస్టార్ కెరీర్ లో రెండో ఇన్నింగ్స్ ఆరంభం అయినది &lsquo;హిట్లర్&rsquo;తోనే. ఈ సినిమాకు ముందు కొన్ని ఫ్లాఫులు వచ్చాయి. ఒక ఏడాదిలో చిరంజీవి సినిమాలేవీ విడుదల కాకపోవడం అనే సంఘటన కూడా సంభవించింది. పేరులోనే హిట్ ఉన్న హిట్లర్.. చిరంజీవి కెరీర్ కు మళ్లీ ఊపునిచ్చింది. మలయాళంలో మమ్ముట్టీ చేసిన సినిమానే ఇది. ముత్యాల సుబ్బయ్య దర్శకత్వంలో చిరు హీరోగా రూపొంది.. మెగాస్టార్ మానియాకు మళ్లీ ఊపునిచ్చింది.
ఇంద్ర, ఠాగూర్: రికార్డులకు రిపేర్లు చేసిన సినిమాలివి. వంద రోజుల రన్ విషయంలో ఇంద్ర 122 థియేటర్లలో ఆడి సరికొత్త రికార్డును సృష్టించింది. తమిళ సినిమా &lsquo;రమణ&rsquo;కు రీమేక్ గా వచ్చిన &lsquo;ఠాగూర్&rsquo; ఇంద్రకు మించిన సంచలనాన్ని నమోదు చేసింది.
శంకర్&zwnj;దాదా జిందాబాద్: ఫలితం ప్రకారం చూసుకుంటే ఈ సినిమా అంత ఆకట్టుకోలేదు కానీ, ఈ సినిమా అనంతరం చిరంజీవి రాజకీయాల్లోకి ప్రవేశించారు. ఈ సినిమా తర్వాత దాదాపు పదేళ్ల పాటు చిరంజీవి సినిమాలకు విరామం వచ్చింది. ఆ రకంగా ఇది ప్రత్యేకమైనది.
ఖైదీ-150: తెలుగు సినీ అభిమానుల హృద&zwnj;యాల్లో ఖైదీ అయిన చిరంజీవి పవర్ ను చాటి చెప్పిన చిత్రమిది. పదేళ్ల విరామానంతరం వచ్చినా, రాజకీయాల వైపు వెళ్లి మళ్లీ వచ్చినా.. తెలుగు సినీ ప్రేక్షకుల్లో చిరంజీవి వన్నె తరగలేదు అని నిరూపించిన చిత్రం. కలెక్షన్ల విషయంలో సరికొత్త రికార్డులను స్థాపించింది ఖైదీ -150.
నటనతో సత్తా చూపిన సినిమాలా, వంద రోజులు, 175 రోజులు ఆడే సినిమాలు కావాలా, కోట్ల రూపాయల కలెక్షన్ల సినిమాలు కావాలా.. ఏవి కావాలన్నా చిరంజీవి మూవీ డిక్షనరీలో ఉంటాయి. అలాంటి వాటిలో ఇవి కొన్ని.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.